Diari Oficial de la Generalitat Valenciana


Sumari del DOGV 7847, del 09-08-2016 (2016/6457)

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual es prorroga, durant el curs 2016-2017, la Resolució de 20 de maig de 2013, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014 únicament per a l'alumnat de segon de Batxillerat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7847

Data del DOGV
:   09-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6457


Data del document
:   05-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual es prorroga, durant el curs 2016-2017, la Resolució de 20 de maig de 2013, per la qual s'autoritza la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014 únicament per a l'alumnat de segon de Batxillerat. [2016/6457]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, dedica el capítol IV del títol I als ensenyaments de Batxillerat. Al seu torn, l'article 120.4 disposa que els centres, en l'exercici de la seua autonomia, poden adoptar experimentacions, plans de treball, formes d'organització, normes de convivència i ampliació del calendari escolar o de l'horari lectiu d'àrees o matèries, en els termes que establisquen les administracions educatives i dins de les possibilitats que permeta la normativa aplicable, incloent-hi la laboral, sense que, en cap cas, s'imposen aportacions a les famílies ni exigències per a les administracions educatives.  
Per mitjà de la Resolució de 20 de maig de 2013, de la Conselleria d'Educació, Cultura i Esport, es va autoritzar la implantació d'un programa experimental de Batxillerat d'excel·lència en l'IES número 1 de Cheste durant el curs 2013-2014, que va establir la implantació dels ensenyaments del programa.  
Per mitjà d'aquesta resolució s'autoritza la continuïtat, durant el curs 2016-2017, del programa experimental de Batxillerat d'excel·lència en l'IES número 1 de Cheste per a segon de Batxillerat, ja que es considera pertinent la finalització d'aquest programa experimental per als següents cursos acadèmics.  
Vista la proposta de les direccions generals de Centres i Personal Docent i de Política Educativa, de 25 de maig de 2016, de conformitat amb aquesta i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
1. Autoritzar la continuïtat, durant el curs 2016-2017, del programa experimental de Batxillerat d'excel·lència en l'IES número 1 de Cheste per a segon de Batxillerat la implantació del qual es va autoritzar per mitjà de la Resolució de 20 de maig de 2013 de la Conselleria d'Educació, Cultura i Esport.  
2. A aquests efectes, continuarà el programa durant el curs 2016-2017 en segon curs de Batxillerat per a l'alumnat que ja està incorporat al programa.  
3. Podrà incorporar-se nou alumnat al segon curs en funció del nombre de llocs escolars vacants existents.  
  
Segon  
En el curs 2016-2017 es constituiran dues unitats en segon de Batxillerat i s'oferiran les modalitats de Batxillerat prèviament autoritzades en el centre.  
  
Tercer  
El currículum, l'organització i l'avaluació en el segon curs de Batxillerat s'ajustaran a allò que s'ha indicat en el Reial Decret 1105/2014, de 26 de desembre, pel qual s'estableix el currículum bàsic de l'Educació Secundària Obligatòria i del Batxillerat, així com en el Decret 87/2015, de 5 de juny, del Consell, pel qual s'estableix el currículum i es desenvolupa l'ordenació general de l'Educació Secundària Obligatòria i del Batxillerat a la Comunitat Valenciana.   
  
Quart  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
Cinqué  
Aquesta resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs acadèmic 2016-2017.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i de Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la Conselleria d'Educació, Investigació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 5 d'agost de 2016.- El conseller d'Educació, Investigació, Cultura i Esport: Vicent Marzà Ibáñez.